Den serbiske flygtning Mirsad Zairi fra Mariager blev i dag løsladt fra Vestre Fængsel og overført til Sandholmlejren.

Mirsad Zairi har holdt sig skjult i en længere periode, men den 13. februar blev han anholdt af Nordjyllands Politi. Siden har Mirsad Zairi siddet i Vestre Fængsel, mens han ventede på at blive udvist til Serbien. Nu er han uden varsel blevet løsladt og flyttet til Sandholmlejren, hvor han skal melde sig to gange om ugen. Det forventes, at Mirsad Zairi kommer hjem til Mariager på mandag.